Heikki Lund

Heikki Lund (s. 16. joulukuuta 1953 Oulu) on suomalainen näyttelijä, näytelmäkirjailija ja muusikko. Lund on näytellyt lukuisissa teatterituotannoissa ja TV-sarjoissa. Hän on toiminut vuoteen 2022 asti myös Keski-Uudenmaan Teatteri KUTin hallituksen puheenjohtajana ja Tuusulan Krapin kesäteatterin tuottajana. Lund on myös yksi teatterin perustajajäsenistä. Heikki Lund on kirjoittanut useita Suomen kulttuurihistoriasta ja taiteen Kultakauden merkkihenkilöistä kertovia näytelmiä. Muun muassa Jean Sibeliuksen ja Eino Leinon kohtaamisesta kertova näytelmä Yksi laulu yli muiden oli ohjelmistossa lähes 13 vuotta. Vanhustenhoidon ankeasta arjesta kertova  trilogia Harmaat pantterit on ollut huippusuosittu. "Trilogian" neljäs osa Aktiivimalli oli ensi-illassa Keravalla helmikuussa 2020. Lund on myös julkaissut useita  lähinnä runoteksteihin säveltämiään äänilevyjä.

Näytelmiä 
Valuma-alue- kaivosteollisuus ja luonnon puolustajat vastakkain Lapissa. (2023)
Suden hetki- Venny Soldan-Brofelt ja Pekka Halonen syvällisten kysymysten äärellä v. 1919 Halosenniemessä. (2022) 
Sherwood Tigers- Musiikkinäytelmä keravalaisesta bändistä ja nuorisosta v. 1980. (2021)
Akseli ja Mary- Kuvaus taiteilijaperheen elämästä maailman muuttuessa. (2020)
Aktiivimalli- Harmaat Pantterit 4. Anarkistinen komedia vanhustenhuollosta (2019)
Hyökkäys- näytelmä suomalaisesta terrorismista (2019)
Pientä laittoa- huippusuosittu parisuhdekomedia (2019)
Suomenhevosen tarina- 100 vuotta Suomea yhden suvun silmin. Spektaakkeli suuressa maneesissa, mukana myös kaksi suomenhevosta. (2017)
Mechelin- näytelmä unohdetusta suurmiehestä. Suomeksi ja Ruotsiksi. (2017)
Harmaat Pantterit 3 - Käpyhovin pelastuspalvelu (2017)
Harmaat Pantterit 2 - Käpyhovi taistelee (2016)
Symposion - Sibelius, Gallén ja Halonen kokoontuvat Gallénin taulun 10-vuotisjuhliin 1904 (2015)
Parisuhdeleiri - farssi parisuhdeterapian kliseistä (2013)
Jamppa - musiikkinäytelmä Jamppa Tuomisesta (2012)
Harmaat Pantterit - Kapina Käpyhovin vanhainkodissa (2010)
Tango on intohimoni - Tangonäytelmä M.A.Nummisen samannimisen romaanin pohjalta (2009)
Takaisin Kämppiin- Leino ja Sibelius ja Ville Wallgren viihteellä (2009)
Tuli perjantai ja viides päivä - Dramatisointi Jorma Toiviaisen romaanista (2007)
Kultakausi -The Golden Age - Sibelius, Gallén ja Schjerfbeck Kämpissä (2005)
Murhelintu - Näytelmä J.H.Erkon elämästä (2005)
Yksi laulu yli muiden - Leinon ja Sibeliuksen kipunoiva kohtaaminen vuonna 1925 (2002)
Kerava -18 - kuvaus Keravan taistelusta (2001)

Draamallisia monologeja 
Kultakauden taiteilijat - Tuusulan Rantatie ja suomalaisuuden nousu (1998)
Rantatien tarinat -Eino Leino kertoo Rantatiestä ja ystävistään (2014)
Reidar - kuvataiteilija Reidar Särestöniemi (2002)
Rantatien runoruhtinas - Eino Leino (2003)
Jean Sibelius - Symphony and life (2007)
Mika Waltari (2008)
Musta Ukko - monologi ja museo-opastus Kari Suomalaisen näyttelyyn (2011)
Pekka Halonen Eino Leinon silmin - monologi ja museo-opastus (2013)
Suruttomain seurakunta- Boheemielämää Helsingin taiteilijaravintoloissa sortovuosina. (2021)

Draamalliset musiikkiohjelmat 
Matkalla pohjoiseen - Juha Vainion elämää ja erotiikkaa (2005)
Malja tomullesi - Carl Michael Bellman (2006)
Markus-passion libretto - Järvenpään seurakunnan tilaustyö, sävellys Altti Uhlenius (2009)
Maakuntakierros - tasapuolinen pilkanteko maakuntien ihmisistä (2009)

Musiikilliset runokoosteet 
Kirjaton, karjaton mies- Eino Leinon teksteihin (1996)
Susien kesä - suomalaisten naisrunoilijoiden teksteihin (1998)
Döbeln - J.L.Runebergin tekstien uusiin suomennoksiin (2009)

Muu kirjallinen tuotanto 

 Mechelin- unohdettu suurmies- Kirja suomeksi ja ruotsiksi ISBN: 9789526965406 (2017)
 Yksi laulu yli muiden- yhdeksän kulttuurihistoriallista näytelmää ISBN: 9789528068792 (2023)

Diskografia 
Rakastaja (1989)
Heikki Lund (2004)
Leino-Bellman-Lund (2006)
Kulkijan pilvilinnat (2007)
Pyhä Sylvi (2010)

Lähteet

Aiheesta muualla 
 https://www.heikkilund.fi
https://naytelmat.fi/a/heikki-lund

Suomalaiset näyttelijät
Suomalaiset näytelmäkirjailijat
Suomalaiset muusikot
Vuonna 1953 syntyneet
Elävät henkilöt